Ο **Αθλητικός Όμιλος Παλαιόχωρας** είναι ποδοσφαιρικός σύλλογος που εδρεύει στην Παλαιοχώρα Χανίων στην Κρήτη. Επίσημο έτος ίδρυσης του συλλόγου είναι το 1982 και χρώματά του είναι το κίτρινο και το μαύρο. Από την περίοδο 2019-20 θα αγωνίζεται στην Α' Κατηγορία ΕΠΣ Χανίων και ως έδρα του χρησιμοποιεί το Δημοτικό γήπεδο Καντάνου. Φυσική έδρα του συλλόγου αποτελεί το Δημοτικό γήπεδο Παλαιόχωρας «Ιωάννης Ιερωνυμάκης».

Ιστορικό
--------

Ο Α.Ο. Παλαιόχωρας άρχισε να αγωνίζεται επίσημα στα τοπικά πρωταθλήματα Χανίων το 1990-91. Αμέσως κατέκτησε τον τίτλο στη Γ’ κατηγορία και στη συνέχεια έπαιξε τρεις σεζόν στην Β’ πριν πάρει την 3η θέση και την άνοδο για πρώτη φορά στην Α’, έπειτα από αγώνα μπαράζ με τον Ίκαρο Ταυρωνίτη στο Νεροκούρου το 1993-94.

Στην Α’ κατηγορία έπαιξε 11 συνεχόμενες χρονιές με καλύτερη θέση την 5η, που κατέλαβε το 2002. Την ίδια χρονιά έφθασε και στον τελικό του κυπέλλου Χανίων για πρώτη φορά, όπου ηττήθηκε από τον Άρη Σούδας στα Περιβόλια. Τρία χρόνια αργότερα τερμάτισε 19ος και υποβιβάστηκε στην Β’ όπου έμεινε για τρεις περιόδους και το 2006, αν και 5ος, επανήλθε στην Α’ κατηγορία, καθώς ευνοήθηκε από την αναδιάρθρωση. Δεν κατάφερε όμως να αποφύγει τον υποβιβασμό, αλλά το 2010 ως πρωταθλητής κέρδισε εκ νέου την άνοδο στην μεγαλύτερη τοπική κατηγορία για τρίτη φορά.

Το 2017 κατέκτησε το πρωτάθλημα Χανίων για πρώτη φορά και κέρδισε την ιστορική άνοδο στην Γ' Εθνική κατηγορία. Επίσης, ως πρωταθλήτρια Χανίων συμμετείχε για πρώτη φορά στο Σούπερ Καπ Χανίων, όπου κατέκτησε το κύπελλο επικρατώντας με 5-0 των κυπελλούχων Χανίων ερασιτεχνών Α.Ο. Πλατανιά. Το 2018 συμμετείχε για δεύτερη φορά στον τελικό κυπέλλου Χανίων και κατέκτησε το κύπελλο επικρατώντας 2-1 της ΑΕΕΚ ΣΥΝΚΑ στα Περιβόλια. Ως κυπελλούχος Χανίων, συμμετείχε επίσης για πρώτη φορά στο κύπελλο Ελλάδας ερασιτεχνών της σεζόν 2017-18 και συνάντησε τον Ο.Φ.Ι. στην Ιεράπετρα, από τον οποίο και αποκλείστηκε.

Από τη σεζόν 2017-18 μέχρι και την τρέχουσα, 2018-19, αγωνίζεται στην Γ' Εθνική κατηγορία. Ο πρώτος ιστορικός αγώνας του συλλόγου στην Γ' Εθνική, ήταν στις 1 Οκτωβρίου 2017 στην πρεμιέρα του πρωταθλήματος, με αντίπαλο την Α.Ε. Κηφισιάς στο Δημοτικό γήπεδο Καντάνου, και έληξε ισόπαλος με 1-1. Το 2018 συμμετείχε για πρώτη φορά στο κύπελλο Ελλάδας της σεζόν 2018-19, ως τοπικός κυπελλούχος Χανίων, και στον πρώτο της αγώνα στην ιστορία της στη διοργάνωση αντιμετώπισε τον Εθνικό Πειραιώς στο γήπεδο της Καλλιθέας όπου ηττήθηκε με 3-1.

Παραπομπές
----------

1. ↑  ιστότοπος ΓΓΑ
2. ↑  Για την επιστροφή στη φυσική της έδρα ετοιμάζεται η Παλαιόχωρα[*νεκρός σύνδεσμος*], athleticradio.gr
3. ↑  Αγιασμός και έναρξη προετοιμασίας στη φυσική της έδρα (pics+video)[*νεκρός σύνδεσμος*], athlitiko.gr
4. ↑  Ο ΠΡΩΤΟΣ ΤΙΤΛΟΣ ΗΡΘΕ ΜΕ ΤΗΝ ΤΡΙΤΗ ΑΝΟΔΟ Α.Ο. ΠΑΛΑΙΟΧΩΡΑΣ[*νεκρός σύνδεσμος*], haniotika-nea.gr
5. ↑  Παλαιόχωρα, η 23η πρωταθλήτρια! Αρχειοθετήθηκε 2017-08-22 στο Wayback Machine. athlitiko.gr
6. ↑  "Φλέγεται" η Παλαιοχώρα, για πρώτη φορά στη Γ’ Εθνική! Αρχειοθετήθηκε 2017-07-13 στο Wayback Machine. eparxies.gr
7. ↑  Σούπερ Καπ Χανίων | Το σήκωσε με "πεντάρα" η Παλαιόχωρα (photos) Αρχειοθετήθηκε 2017-09-09 στο Wayback Machine. eparxies.gr
8. ↑  Στην Παλαιόχωρα με πανηγυρικό τρόπο το Σούπερ Καπ[*νεκρός σύνδεσμος*], athlitiko.gr
9. ↑  Μετά από 16 χρόνια ξανά σε τελικό[*νεκρός σύνδεσμος*], athlitiko.gr
10. ↑  "Έγραψε" ιστορία η Παλαιόχωρα, 2-1 το ΣΥΝΚΑ στον τελικό Αρχειοθετήθηκε 2018-04-25 στο Wayback Machine. flashnews.gr
11. ↑  Η Παλαιόχωρα Κυπελλούχος Χανίων[*νεκρός σύνδεσμος*], rethymnosports.gr
12. ↑  Με ΟΦΙ στο Κύπελλο Ερασιτεχνών Αρχειοθετήθηκε 2018-03-31 στο Wayback Machine. athlitiko.gr
13. ↑  "Βαριά" ήττα στην Ιεράπετρα για την Παλαιόχωρα[*νεκρός σύνδεσμος*], flashnews.gr
14. ↑  Εκτός Κυπέλλου η Παλαιόχωρα. Έχασε με 5-0 στην Ιεράπετρα από τον ΟΦΙ[*νεκρός σύνδεσμος*], parakritika.gr
15. ↑  Πρεμιέρα στην Κάντανο με Κηφισιά - Όλο το πρόγραμμα της Παλαιόχωρας Αρχειοθετήθηκε 2017-09-23 στο Wayback Machine. athlitiko.gr
16. ↑  HL: Παλαιόχωρα-Κηφισιά 1-1[*νεκρός σύνδεσμος*], athlitiko.gr
17. ↑  «επίσημη ιστοσελίδα ΕΠΟ». Αρχειοθετήθηκε από το πρωτότυπο στις 16 Απριλίου 2018. Ανακτήθηκε στις 24 Οκτωβρίου 2018.
18. ↑  Ιστορική συμμετοχή στο Κύπελλο Ελλάδας[*νεκρός σύνδεσμος*], athlitiko.gr
19. ↑  "Λύγισε" στο τέλος η Παλαιόχωρα[*νεκρός σύνδεσμος*], flashnews.gr

Εξωτερικοί σύνδεσμοι
--------------------

* Επίσημος ιστότοπος του συλλόγου
* Επίσημη σελίδα Facebook του συλλόγου
* Ο σύλλογος στον επίσημο ιστότοπο της Ε.Π.Σ. Χανίων Αρχειοθετήθηκε 2020-09-28 στο Wayback Machine.

  


|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |